Un elefant roz, dus la instituţiile responsabile pentru tergiversarea anchetei "10 august" de un ONG.
Elefantul roz va fi plimbat, luni, prin Bucureşti, la Palatul Cotroceni, Palatul de Justiţie, Parchetul General, Ministerul Justiţiei, DIICOT, Ministerul de Interne şi Piaţa Victoriei. Peste 59.000 de membri Declic au semnat petiţia "Vrem anchetă corectă în dosarul 10 august" şi au cerut autorităţilor reluarea cercetărilor.
Un elefant roz este plimbat, luni, la toate instituţiile responsabile pentru tergiversarea anchetei "10 august". Prin acest mod, reprezentanţii societăţii civile marchează doi ani de la protestele din Piaţa Victoriei, în timpul cărora manifestanţi paşnici au fost gazaţi şi bătuţi de jandarmi."Elefantul din încăpere, despre care preşedintele Iohannis vorbea în 2017 la una dintre şedinţele de Guvern unde se încerca blocarea Justiţiei, a devenit acum dosarul 10 august. Pentru că elefantul nu mai este vizibil pentru preşedinte, ministrul Justiţiei, procurorul General, DIICOT şi ministrul de Interne, am decis să îl vopsim în roz", a declarat reprezentantul Declic, Cătălina Hopârteanu.Elefantul roz va fi plimbat, luni, prin Bucureşti, la Palatul Cotroceni, Palatul de Justiţie, Parchetul General, Ministerul Justiţiei, DIICOT, Ministerul de Interne şi Piaţa Victoriei.Peste 59.000 de membri Declic au semnat petiţia "Vrem anchetă corectă în dosarul 10 august" şi au cerut autorităţilor reluarea cercetărilor.